VI 
(specielt British Museum) og fik næste Aar den Schibbyeske Præ¬ 
mie for Arbejdet om Notostigmata. 
Men da han mente, at Kaarene som Zoolog her i Landet ikke 
kunde skabe ham en tilstrækkelig sikker Fremtid, gav han sig til 
at studere Medicin og deltog i den dansk-franske Lepra-expedition 
til Dansk Vestindien Januar—Maj 1909 efter først at have studeret 
nogen Tid i Institut Pasteur i Paris. 1911 tog han medicinsk 
Embedseksamen med Laud og virkede derefter som Dermatolog 
ved Rigshospitalet og Kommunehospitalet i København. 1915 ned¬ 
satte han sig som praktiserende Læge (Venerolog) og var desuden 
fra Juni 1915 til Juni 1921 først Assistent, derefter Afdelingslæge 
ved Pinsens Lysinstitut. Siden l.Juni 1921 var han Reservelæge 
ved Frederiksberg Hospital. 16. Juni 1923 afgik han ved Døden 
af en mangeaarig Nyrebetændelse, der pludselig havde forværret sig. 
l.Juli 1909 blev Carl With gift med Inge Kiørboe (Datter af 
Direktør Frederik Rudolf Leopold K. og Hustru Augusta Dorothea 
K., f. Meinig), der sammen med tre Børn overlever ham. — 
Ovenstaaende korte Data udgør Rammen om en ualmindelig 
rig zoologisk og medicinsk Virksomhed. Som Zoolog var With 
Elev af Dr. H. J. Hansen og var gennem denne præget af den 
Schiødteske Skoles bedste Egenskab: den overordentlige Grundig¬ 
hed, hvormed selv de mindste Detailler blev undersøgt, og det 
samme Karaktertræk præger, saa vidt jeg kan forstaa, ogsaa hans 
medicinske Produktion. 
Indenfor den rene Zoologi har With arbejdet med Arachnider 
og Copepoder (se Literaturlisten). Efter et mindre Arbejde (om 
Phalangiider fra Indien) udgav han 1903 “The Notostigmata, a new 
suborder of Acari” (— en foreløbig Beskrivelse af en af Arterne 
var givet allerede Aaret i Forvejen). Dette, i Omfang ganske vist 
kun lille, Arbejde er et udmærket Eksempel paa, hvad en sam¬ 
vittighedsfuld Undersøgelse kan bringe ud af selv et meget slet 
Materiale: With havde ialt ca. 30 Eks. fordelt paa 3 Arter, hvoraf 
de to hver kun var repræsenteret med et enkelt Eksemplar, og 
alle var de meget daarligt konserveret, foruden at Dyrenes ringe 
Størrelse (højst 2,75 mm i Længde) ikke bidrog til at gøre Under¬ 
søgelsen lettere. Ikke desto mindre lykkedes det at give en nogen¬ 
lunde fuldstændig Beskrivelse endog af de indre Organer og at 
paavise 4 Par Trachéaabninger paa Abdomens Rygside, en Karak- 
